**Cât timp omul**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se pierd în clopot clipele înaintașilor noștri

Coborând în văi de neconceput

Se sfarmă-n dangăt dorința de început

Pierdut e totul în calea morții.

Turlă înălțată peste vremuri imemorabile

Difuz, nesigur orologiul nopții bate

Pierdute sunt izbândele iscate,

Se-nchid iluzii în eterna pustietate.

Pe drum însinguratul trup gonește

Spre catastrofica uitare

Căci umbra existență n-are,

De-i ești alături, se grăbește.

În zorii unei dimineți se cred

Eroi toți ce s-au născut

Bineînțeles, c-un vis fragil cusut

De șirul universului, ei pierd.

Și-atunci în această scurtă viață

De decade ce-și aștern

Doar un bob în miez etern,

Ce-ți mai e o dimineață?

Tot ce-a fost a fost să fie,

În continuă veșnicie

Spre dorință tu te-avânți în van-

Iluzoriu talisman!

A ta minte trecătoare,

Al tău cuget,al tău suflet

A ta țintă visătoare

Nu aprinde niciun soare.

Un protest existențial-

Confortabil ideal!

Tu în suflet ți-ai sădit

Un veșmânt viu de granit,

O floare cu petale sumbre,

Cu parfum de triste umbre...

Astfel, ca să intri-n veșnicie

Schimbă lumea ce-o să vie;

Un singur fapt pe cer e scris:

Că binele n-a fost învins-

Un nume este efemer,

Însă-aprinde stele-n cer.

Deși în arbori frunzele toamna dispar,

În caldă-nlănțuire primăvara reapar,

Deși un gram de nimic tu ai sortit

Cu-a ta faptă universul a răzbit.

Iar binele va triumfa

Cât timp omul conștiință va avea.